open-index/open-wikipedia-markdown huggingface dataset:
Vetyrekombinaattori

**Vetyrekombinaattori** on laite, joka poistaa vetyä ydinvoimalan suojarakennuksesta onnettomuuden aikana. Sen tarkoituksena on estää vetyräjähdyksiä. Laitteesta käytetään lyhennettä PAR (Passive Autocatalytic Recombiner). Rekombinaattori käynnistyy itsestään ja toimii passiivisesti, eli se ei tarvitse sähköä.

Ydinonnettomuudessa voi syntyä vetyä, jos reaktorin polttoaine pääsee ylikuumenemaan, jolloin zirkoniumista tehdyt polttoainesauvojen suojakuoret reagoivat kemiallisesti vesihöyryn kanssa. Jos vetyä vapautuu reaktorista suojarakennukseen, se voi sekoittua ilman kanssa ja muodostaa palavan tai jopa räjähtävän seoksen. Vetyräjähdys voisi rikkoa suojarakennuksen, jolloin radioaktiivisia aineita pääsisi ympäristöön. Vetyrekombinaattoreilla pyritään poistamaan vetyä ja siten estämään sen räjähtäminen.

Vetyrekombinaattorin sisällä on levyjä tai pellettejä, jotka on pinnoitettu platina- tai palladiumkatalyytillä. Katalyytin pinnalla vety- ja happimolekyylit reagoivat keskenään jo matalassa lämpötilassa ja matalassa vetypitoisuudessa. Reaktiotuotteena syntyy vesihöyryä. Reaktio käynnistyy itsestään, kun vetypitoisuus nousee 1–2 prosenttiin. Vedyn palamiseen ilmassa tarvitaan vähintään neljän prosentin vetypitoisuus ja räjähdykseen vielä korkeampi. Rekombinaattori pystyy siis poistamaan vetyä suojarakennuksesta ennen kuin se saavuttaa palavan pitoisuuden.

Vetyrekombinaattori on laatikko, joka on auki alhaalta ja ylhäältä. Katalyytti on sijoitettu laatikon alaosaan. Vedyn ja hapen reaktiossa katalyytin pinnalla syntyy lämpöä, ja lämpötila rekombinaattorin sisällä nousee satoihin asteisiin. Kuuma höyry on kevyempää kuin suojarakennuksen ilma, joten rekombinaattorin sisään syntyy noste, samaan tapaan kuin savupiipussa. Tämä aiheuttaa voimakkaan ilmavirran rekombinaattorin läpi ja siten syöttää suojarakennuksessa olevaa vetyä ja happea laitteeseen.

Vakavassa reaktorionnettomuudessa voi syntyä useita satoja kiloja vetyä muutaman tunnin aikana . Esimerkiksi Framatomen (entinen Areva) tehokkain rekombinaattorimalli poistaa reilut viisi kiloa vetyä tunnissa, kun vetypitoisuus on neljä prosenttia . Rekombinaattoreita tarvitaan siis monta. Loviisan ydinvoimalan suojarakennuksessa on 154 rekombinaattoria, jotka asennettiin vuonna 2003. Olkiluoto 3:n suojarakennuksessa on noin 50 rekombinaattoria. Myös Hanhikiven suojarakennukseen tulee rekombinaattoreita . Olkiluoto 1 ja 2 suojarakennuksissa ei tarvita rekombinaattoreita, koska niissä vetypalot on estetty typpi-inertoinnilla . Se tarkoittaa, että suojarakennus on täytetty typellä. Koska siellä ei ole happea (muuten kuin huoltoseisokin aikana), vety ei voi palaa. Fukushiman suojarakennuksessa oli samanlainen typpi-inertointi, mutta siellä vetyä pääsi vuotamaan suojarakennuksesta ulos reaktorirakennukseen, jossa se sekoittui ilman kanssa ja räjähti .

Tunnettuja vetyrekombinaattoreiden valmistajia ovat Framatome (entinen Areva) , SNC-Lavalin (entinen Atomic Energy of Canada Ltd, AECL)  sekä saksalainen Siempelkamp-NIS .

## Lähteet
Hyper

**Guy Hatfield**, joka tunnetaan paremmin taiteilijanimeltään **Hyper** (s. 23. helmikuuta 1977), on brittiläinen DJ, tuottaja ja remixaaja. Hän on tehnyt remixejä muun muassa artisteille kuten BT, Paul van Dyk ja hänen musiikkiaan on esiintynyt trailereissa, televisiossa ja videopeleissä. 

Hyper on julkaissut musiikkia levy-yhtiöillä kuten Distinct’ive Records, Bedrock Records ja Positiva Records. Hän on myös esiintynyt yhtyeenä The Prodigyn jäsenten Leeroy Thornhillin ja Jim Daviesin kanssa, Sebastian Beresfordin ollen rumpalina. Heidän ensimmäinen studioalbuminsa *[[We Control]]* julkaistiin vuonna 2006 ja toinen albumi *[[Suicide Tuesday]]* syksyllä 2008. 

## Diskografia
### Studioalbumit
* *[[We Control]]* (2006)
* *Suicide Tuesday* (2008) 
* *The Panic* (2011)
* *The Panic (Instrumentals)* (2012) 
* *Lies* (2013)
* *Symphony of Lies* (2014)
* *Bully* (2015)

### Remix-albumit
* *[[Y3K: Deep Progressive Breaks]]* (2000) 
* *[[Y3K: Soundtrack to the Future]]* (2000)
* *Bedrock Breaks* (2001)
* *Bedrock Breaks – Fractured* (2003)
* *Wired* (2004)
* *Inthemix Is Six (Along with Bass Kleph)* (2006)
* *Rewired* (2007) 

### EP:t
* *Twisted Emotion* (2006)
* *Catnip* (2007)
* *Centre Attraction* (2008)

### Singlet
* ”Blaze It Up” (1999)
* ”Catnip” (2003)
* ”Slapper” (2003)
* ”Outsider” (2004)
* ”Come With Me” (2005)
* ”No Rockstars” (2007)
* ”Worst Case Scenario” (Hyper Vs. Victory Pill) (2007)
* ”Pitch Bitch” (Kilowatt Recordings) (2009)
* ”The End” (2011)
* ”My World” (2011)

## Lähteet
Pentaklooribentseeni

**Pentaklooribentseeni** (C6HCl5) on kloorattuihin aromaattisiin hiilivetyihin kuuluva orgaaninen yhdiste. Aikaisemmin yhdistettä on käytetty muiden yhdisteiden valmistamiseen ja palonestoaineena, mutta aineen käyttö on kielletty Tukholman sopimuksella.

## Ominaisuudet
Huoneenlämpötilassa pentaklooribentseeni on väritöntä kiteistä ainetta. Yhdiste on veteen liukenematonta ja liukenee muun muassa bentseeniin, dietyylieetteriin ja kloroformiin. Pentaklooribentseeni voi reagoida elektrofiilisella aromaattisella substituutiolla ja se voidaan esimerkiksi kloorata tai nitrata. Emäksisissä olosuhteissa se hydrolysoituu tetrakloorifenoleiksi. Yhdiste voi olla myrkyllistä maksalle ja voi olla haitallista eläinten lisääntymiselle. Pentaklooribentseeni kertyy ravintoketjussa erityisesti vesieliöihin.

## Valmistus ja käyttö
Pentaklooribentseeniä valmistetaan klooraamalla bentseeniä. Reaktiossa syntyy tuoteseos, josta pentaklooribentseeni erotetaan tislaamalla ja kiteyttämällä. Pentaklooribentseeniä on käytetty palonestoaineena, fungisidina sekä kvintotseeniin valmistamiseen. Pentaklooribentseenin käyttö on kielletty Tukholman sopimuksella.

## Lähteet
Pyhän Mikaelin kirkko (Burgh by Sands)

**Pyhän Mikaelin kirkko** () on kyläkirkko Cumbriassa, joka on rakennettu 1100-luvun lopussa. Kellotorni on vuodelta 1360. Rakennusmateriaalina on käytetty punaista hiekkakiveä, jota on saatu paikalla olleesta roomalaislinnoituksesta.

Kirkko on Grade I -suojelukohde vuodesta 1957.

## Lähteet
Ginger Rogersin filmografia

Tämä on luettelo **[[Ginger Rogers]]in** filmografiasta, teatteriesiintymisistä ja palkinnoista.

## Elokuvat

### Lyhytelokuvat

### Televisioelokuvat

## Televisio

## Teatteri

## Palkinnot ja ehdokkuudet
Alli Peltonen

**Alli Peltonen** (16. toukokuuta 1916 Antrea – 28. tammikuuta 1985 Helsinki) oli *[[Aku Ankka (lehti)|Aku Ankka]]* -lehden päätoimittaja vuosina 1968–1978.

Peltonen kirjoitti ylioppilaaksi Kallion yhteiskoulusta Helsingissä 1934 ja valmistui kansakoulunopettajaksi Jyväskylän Kasvatusopillisesta korkeakoulusta 1939 sekä filosofian maisteriksi Helsingin yliopistosta 1946. Sota-aikana hän toimi opettajana Helsingissä ja oli myös viestilottana rintamalla. Vuodesta 1946 Peltonen työskenteli Suomen *[[Valitut Palat|Valittujen Palojen]]* toimitussihteerinä ja ystävystyi lehden silloisen päätoimittajan Sirkka Ruotsalaisen kanssa. Kun Ruotsalainen jäi eläkkeelle *Aku Ankan* päätoimittajan tehtävästä vuoden 1968 alusta, Peltonen kutsuttiin hänen seuraajakseen. Toisin kuin edeltäjänsä, Peltonen ei itse juuri suomentanut lehden sisältöä. Hänen on sanottu päätoimittajakautenaan suomentaneen vain yhden tarinan, Carl Barksin *[[Vanhan linnan salaisuus|Vanhan linnan salaisuuden]]*. Peltonen palkkasi lehteen vuonna 1970 kääntäjiksi Markku Saarisen ja Markku Kivekkään, jotka jäivät toimituskuntaan vuosikymmeniksi. *Aku Ankan* levikki saavutti Peltosen kaudella pitkäaikaisen ennätyslukemansa 317&nbsp;570 kappaletta vuonna 1975. Ennätys rikottiin vuonna 2007.

Alli Peltosen isä oli opettaja ja kirjailija Armas Peltonen. Hänen veljensä oli kirjallisuudentutkija Aarre M. Peltonen, jonka tytär, sarjakuvasuomentaja Outi Walli, toimi *Aku Ankan* toimitussihteerinä Peltosen päätoimittajakauden alussa.

Peltonen suomensi Mary Stewartin jännitysromaanin *Yhdeksät vaunut portilla* vuonna 1961.

## Lähteet
Yleinen mielipide

**Yleinen mielipide** on yhteenveto ihmisten kootuista vakaumuksista ja mieltymyksistä, jotka koskevat julkisisia asioita. Julkisella mielipiteellä on vaikutusvaltaa demokraattisessa hallinnossa.

Yksilön mielipiteisiin julkisista asioista ja niiden taustalla oleviin vakaumuksiin ja kiinnostuksiin vaikuttavat esimerkiksi yksilön omat edut, syvimmät arvot, mielipiteet toisista ryhmistä, sosiaaliset kontekstit, sekä hänen persoonallisuutensa ja jopa geeniperimänsä. Poliittiset mielipiteet alkavat kehittyä jo lapsuuden sosialisaatiossa vanhempien, koulun ja yhteisön mielipiteiden pohjalta. Aikuisen yksilön mielipiteet muotoutuvat ja muuttuvat sosiaalisten ryhmien, johtajien ja massamedian pohjalta. Massamedia voi myös ohjailla mielipiteitä kohdistamalla huomiota tiettyihin aiheisiin tai esittelemällä vaihtoehtoisia ajatustapoja.

Yleistä mielipidettä mitataan mielipidetutkimuksilla, joissa haastatellaan satunnaisesti valittua edustavaa joukkoa ihmisiä. Poliitikot seuraavat tarkasti oman vaalipiirinsä mielipidetutkimuksia. Tärkeissä asioissa mielipidetutkimukset voivat vaikuttaa politiikkaan, ja erityisen voimakkaasti johonkin asiaan suhtautuvalla vähemmistöllä voi olla politiikkaan kokoaan suurempaa merkitystä.

## Lähteet

## Aiheesta muualla

*Turun Sanomat: Yleinen mielipide muovaa politiikkaa yhä enemmän  2004
Kauksi Ülle

**Kauksi Ülle** (s. 23. syyskuuta 1962 Võru, Viro) on virolainen kirjailija.

Kauksi Ülle syntyi Võrussa ja vietti lapsuutensa Võrumaalla Rõugessa. Hän on opiskellut Tarton yliopistossa. Hänet valittiin 2015 *Setomaa*-lehden päätoimittajaksi.

Üllen teoksia pidetään vaikeaselkoisena omintakeisen kielen ja muodon vuoksi. Pohjoisvirolaiset eivät aina ymmärrä etelävirolaista Kauksi Üllea. Tarton shamaaniksi ja etnofuturistiksi sanottu Kauksi Ülle hyödyntää suomensukuisten kansojen perinnettä.

Kauksi Ülle on keskeinen henkilö võron kielen ja kulttuurin edistämisessä. Hän kirjoittaa seton eli võro-seton kielellä tai pikemmin Kauksi Üllen eteläviroksi, mutta tekstejä on käännetty myös viroksi. Hänen vuonna 2012 ilmestyneen teoksen *Palunõiaq* jokainen kansi on erilainen, sillä hän on tehnyt ne käsin, kirjapainosta tuli vain sidottu tekstiosuus. Vuonna 2022 ilmestynyt *Hitivabrik* sisältää viisi näytelmää ja on kunnianosoitus Üllen lapsuuden sankarille Aku Ankalle.

Ettevõtlike Naiste Assotsiatsioon valitsi vuonna 2008 Kauksi Üllen vuoden naiseksi.

## Teokset
### Runokokoelmat
* Kesk umma mäke 1987
* Hanõ vai luigõ 1989
* Jyriyy 1991
* Agu ni Eha. Morn and Eve *(Võro and English)* 1995
* Kuldnaanõ. Kultanainen *(Võro and Finnish)* 1996
* Nõsõq rõõmu mõrsija 2001
* Käänüpäiv 2003
* Emaemamaa 2005
* Palunõiaq 2012
* Valit luulõq 2012

### Proosa
* Säng 1997
* Paat 1998
* Huuv´ 2000
* Uibu 2003
* Agu ni Eha. Morn and Eve *(Võro and English)* 1995
* Suomennettu novelli "Soiva postikortti" antologiassa *[[Tallinnasta pois]]* 2003

### Näytelmät
* Taarka 2004
* Kuus tükkü 2006
* Hitivabrik, 2020, sisältää viisi näytelmää
** Trummiotsja
** Kolm hinnapakmist
** Põhitüü 
** Nigu nõidus

### Suomennetut runot
;Runokokoelmat
* *Maaemon lapset: runoja 1987-2012*; suomentanut Hannu Oittinen, Palladium 2017 
;Runot
* Runoja julkaisussa *Kirjo: kirjallisuus- ja kulttuurilehti*, 2005 ; nro 2, s. 17–18; runot suom. Hannu Oittinen
* Aamurukous
* Bussissa Tallinnasta Tarttoon
* Iltarukous
* Sanat tuuleen
* Varoituslaulu neitokaisille

## Palkinnot ja tunnustukset
*1992 Bernard Kangron kirjallisuuspalkinto
*2004 Gustav Suitsin stipendi
*2006 Valkoisen Tähden ritarikunnan IV luokan arvomerkki
* vuoden nainen 2008, Ettevõtlike Naiste Assotsiatsioon

## Lähteet

## Aiheesta muualla
* Kauksi Üllen kotisivu
Kalju Saaber

**Kalju Saaber** (s. 1944 Rakvere, Viro) on virolainen kirjailija ja toimittaja. 

Saaber on opiskellut historiaa Tarton yliopistossa ja ryhtynyt vapaaksi kirjailijaksi vuonna 1968. Hän on tutustunut Siperian ja Kaukasian virolaiskyliin ja kirjoittanut dokumenttipohjaisen romaanin *Punaselageda saaga* (1991), jossa hän kuvaa niitä. Myös kotiseutu Rakvere on aiheena hänen romaaneissaan. Hän on kirjoittanut myös teatteri- ja elokuvakäsikirjoituksia sekä lehtiartikkeleita.

## Teokset
### Kirjat
* *Romeo, Julia ja õhuhäire* 1972
* *Mees, naine ja bernhardiin* 1978
* *Meri. Impressioon* 1978
* *Härgamisi* 1980
* *Kahe kodu ballaad* 1980
* *Nille, Värten ja Peopesa* 1981
* *Kaimude raamat* 1982
* *Puulane ja Tohtlane (Saaber)|Puulane ja Tohtlane* 1983
* *On* 1984
* *Prantsuse kingad. Virumaa leib* 1986
* *Hiiehobune* 1989
* *Punaselageda saaga* 1991
* *Saurusesuvi* 1993
* *Luukere Atu* 2001
* *Rakvere lugemik* 2002
* *Haruldast tõugu issi* 2004
* *Issanda loomaaed. Viru sektor* 2007
* *Lepatriinu asfaldil* 2007
* *Meister tegi, hästi tegi* 2007
* *Palju väikseid virmalisi* 2007
* *Kohtume islandi väraval* 2013
* *Sõidud luukase ja keesuga* 2014
* *Sipelgad ja suvitajad* 2017

### Näytelmät
* *Virumaa leib*

## Palkinnot ja tunnustukset
* Virumaan kirjallisuuspalkinto 1992 
* Eduard Vilden kirjallisuuspalkinto 1981 ja 1992. 

## Lähteet

## Aiheesta muualla
* Kalju Saaber, Eesti Film Andmebaas
Hannes Sarv

**Hannes Sarv** (s. 5. heinäkuuta 1983 Tallinna, Viro) on virolainen kirjailija ja toimittaja.

Sarv on valmistunut Tarton yliopistosta pääaineena historia. Hän on työskennellyt Hiidemaan paikallisessa sanomalehdessä Hiiu Lehtissä. Hän aloitti kirjailijana kolmella tarinalla Värske Rõhk -lehdessä. Hän on työskennellyt myös elokuvatuotannoissa. Hän on opiskellut myös journalismia ja suorittanut maisterin tutkinnon vuonna 2012 Crossmedia Production -ohjelmasta Tallinnan yliopiston Baltian elokuva- ja mediakoulusta (Tallinna Ülikooli Balti filmi, meedia, kunstide ja kommunikatsiooni instituut).

Sarv oli vuonna 2015 Bonnierin tutkivan journalismin palkintoehdokkaana yhdessä Marta Jaaksonin kanssa tekemästään artikkelisarjasta.

## Palkinnot ja tunnustukset
* Virumaan kirjallisuuspalkinto 1992
* Eduard Vilden kirjallisuuspalkinto 1987 ja 1992

## Lähteet
Biscarin verilöyly

**Biscarin verilöyly** oli sotarikos toisessa maailmansodassa johon yhdysvaltalainen sotilasyksikkö syyllistyi 14. heinäkuuta 1943 teloittamalla 71 italialaista ja 2 saksalaista sotavankia Santo Pietron kylässä eteläisessä Sisiliassa.

Kaksi George Pattonin alaista oli syytettynä sotarikoksesta, ja he sanoivat Pattonin antaneen kuukautta aikaisemmin määräyksen, että sotavankeja ei saisi ottaa. Patton kielsi olleensa vastuussa tapahtuneesta, eikä häneen kohdistettu mitään kurinpitotoimia.

## Lähteet
Pukalan valuma-alue

**Pukalan valuma-alue** (vesistöaluetunnus 35.39) on Näsijärven–Ruoveden alueessa sijaitseva toisen jakovaiheen valuma-alue, jonka pinta-ala on 69,29 neliökilometriä. Alueen järvisyys on 12,61&nbsp;%. 
Vesistön valuma-alueen alarajana on Kaletonjärvi Teiskossa ja sen laskupaikka Näsijärven lahti Kirkkojärvi, jossa reitin vedet tulevat seuraavaksi Näsijärven alueelle (35.31).

Kolmannen jakovaiheen alueita ovat seuraavat viisi aluetta tai valuma-aluetta :
* Kaletonjärven alue (35.391)
* Lauttajärven–Hankajärven alue (35.392)
* Pukalan alue (35.393)
* Kielikänjärven valuma-alue (35.394)
* Neejärven valuma-alue (35.395)

## Lähteet
### Viitteet
Hannu Komonen

**Erkki Hannu Antero Komonen** (s. 3. elokuuta 1948 Valkeala) on kunnallismies, joka toimi muun muassa  Orimattilan ja Heinolan kaupunginjohtajana.

Hannu Komonen syntyi liikennetarkastaja Antero Komosen ja toimistosihteeri Anna-Liisa Kauppisen perheeseen. Hänen puolisonsa vuodesta 1974 on puheterapeutti Kirsi Inkeri Könönen. Komonen tuli ylioppilaaksi 1968 ja valmistui filosofian maisteriksi Helsingin yliopistosta 1975. Hän toimi Suomen Akatemian tutkijana 1975, yhdyskuntasuunnittelun jatkokoulutuskeskuksen assistenttina 1976 ja sisäministeriön tutkijana 1976–1977. Komonen oli myös Teknillisen korkeakoulun tuntiopettaja 1975–1977. Valtioneuvoston kanslian tutkija  ja suunnittelija hän oli 1977–1983 ja Heinolan suunnittelusihteeri 1983–1989 ja kehittämispäällikkö 1989–1993. Komonen toimi Orimattilan kaupunginjohtajana 1993–1996 ja Valkealan kunnanjohtajana 1996–2000. Heinolan kaupunginjohtajaksi hänet valittiin vuonna 2000. Tästä tehtävästä Komonen jäi eläkkeelle 2012, jolloin hänen seuraajkseen valittiin Tita Rinnevaara.  

## Lähteet
Paiden ritarikuntalinna

**Paiden ritarikuntalinna** on saksalaisen ritarikunnan vuonna 1265 rakennuttama kastellilinnoitus Paiden kaupungissa Viron Järvamaan maakunnassa. Linna vaurioitui räjähdyksessä vuonna 1562, mutta sen torni korjattiin vuonna 1993.

## Historia

Paiden ritarikuntalinna valmistui vuonna 1265. Tyypiltään se oli kastellilinnoitus. 1300-luvulla linnan tornin ympärille rakennettiin konventti. Virolaisten Yrjönyön kapinan aikana toukokuussa 1343 linnassa käytiin ritarikunnan edustajien ja neljän virolaisen "kuninkaan" välisiä neuvotteluja, jotka päättyivät kun ritarikunnan mestari Burchard von Dreileben määräsi virolaiset surmattavaksi. Linna kärsi huomattavia vaurioita Liivinmaan sodan aikana. Venäläiset piirittivät linnaa vuonna 1560 monta viikkoa onnistumatta kuitenkaan valtaamaan sitä. Lopulta sen sai haltuunsa linnan tornin alla olleen ruutivaraston räjähdyksen jälkeen vuonna 1562 Ruotsin Klaus Kristerinpoika Horn. Vaurioitunut linna poistettiin linnojen luettelosta vuonna 1636. Vaurioitunut torni restauroitiin 1800-luvun loppupuolella, mutta se tuhoutui uudelleen vuonna 1941. Uudet korjaustyöt valmistuivat vuonna 1993, jolloin torni sai nykyisen muotonsa.

## Rakennukset

Linnan kahdeksankulmainen ja 30 metriä korkea Pikk Hermann-niminen torni edustaa Begfried-tyyppiä. Tornin ovi oli 7,5 metrin korkeudella ja sisään pääsyyn vaadittiin tikkaat, jotka vedettiin pois piirityksen uhatessa. Tornin puolustuskerroksista saatettiin kaataa tervaa piirittävien vihollisten päälle. Tornissa on kuusi kerrosta. Linnan kastellia ympäröi 2 metriä paksu muuri. 1300-luvulla rakennetussa konventissa oli todennäköisesti kolme siipeä, kappeli, kokoontumissali ja asuintila. 1500-luvulla rakennettiin bastionijärjestelmä, joka on osittain havaittavissa vielä nykyisinkin.

## Lähteet

## Aiheesta muualla
Helsingin olympiastadionin konsertit

Taulukko **Helsingin olympiastadionin konsertit** luetteloi Olympiastadionilla esiintyneet artistit pääesiintyjän ensiesiintymisen mukaan. Listassa ei ole mukana esimerkiksi usean artistin hyväntekeväisyystapahtumien, kuten Elämä lapselle -konserttien esiintyjiä.

## Konsertit

## Lähteet
Gorgol

**Gorgol** on Senegalin sivujoki Mauritaniassa. Sen muodostavat 194 kilometriä pituinen ”musta” ja 345 kilometrin pituinen ”valkoinen” Gorgol. Joki saa alkunsa Assaban ylängöltä, virtaa kohti länttä ja laskee Senegaliin Kaédin kaupungin luona. Sen valuma-alueen laajuus on arviolta 19&nbsp;000 neliökilometriä.

Joen virtaus on heikko jopa sadeaikaan elo-syyskuussa. Senegaljoen vuosittainen tulva muodostaa sen alajuoksulle suuren järven.

Gorgol on myös yksi Mauritanian hallintoalueista.

## Lähteet
RS-26 Rubež

**RS-26 Rubež** (, Naton koodinimi SS-X-31 tai SS-X-29B) on venäläinen, liikuteltavalta alustalta laukaistava mannertenvälinen tai keskipitkän matkan kiinteäpolttoaineinen monikärkiohjus. Se perustuu aiempaan RS-24 Jars -ohjukseen, jonka lyhyempi versio se on.

Ohjus voidaan varustaa monilla taistelukärjillä, jotka pyrkivät harhauttamaan torjuntaohjukset. Se voidaan myös varustaa tarkoilla Avantgard-kärjillä. Se on sijoitettu asemiinsa vuonna 2018.

## Ominaisuudet
Ohjuksen arvellaan olevan 12 metriä pitkä ja 1,8 metriä leveä. Paino noin 36 tonnia. Kooltaan ohjus vastaa Bulava-ohjusta.

## Kantomatka
Ohjuksen on katsottu rikkovan keskimatkan ohjussopimusta, vaikka se on virallisesti mannertenvälinen. Sen kantomatka on testien mukaan 2&nbsp;000-5&nbsp;800 km. Niinpä se muistuttaa aiempaan RDS-10 Pioneer/ SS-20 Saber ohjusta. Näin RS-26 on lyhennetty versio RS-24:sta, saman tapaan kuin SS-20 oli aikoinaan lyhennetty malli SS16 Sinneristä.

## Taistelukärjet
Esim. 3-6 kpl 150-500 kt taistelukärkeä. Jopa 16 kpl 100-150 kt harhautus/ohjausradanmuutoksiin kykenevää 100-150 kt kärkeä.  Monta jopa 5 megatonnin kärkeä, tai yksi yli 5 megatonnin kärki.
Kärjet voivat olla myös tarkasti maaliinsa ohjautuvia HGV-tyypin sukkulamaisia kärkiä.
Tarkkuus 90-250 metriä.

## Katso myös
* Orešnik

## Lähteet
Christoffer Strandberg

**Christoffer John Gustav Strandberg** (s. 31. elokuuta 1989 Siuntio) on suomalainen näyttelijä, imitaattori, koomikko ja juontaja. 

## Elämä
Strandberg valmistui teatteritaiteen maisteriksi Teatterikorkeakoulun ruotsinkieliseltä näyttelijäntyön linjalta 2014. Strandberg on näytellyt muun muassa Helsingin kaupunginteatterissa, Viirus-teatterissa ja Lilla Teaternissa. Hän on näytellyt televisioelokuvassa *Inget ljus i tunneln* (2011) sekä televisiosarjoissa *[[Ihan sama]]* (2014) ja *[[Kohtuuttomuuksia]]* (2016).

Strandberg ääninäytteli vuonna 2014 *[[Muumit Rivieralla]]* -animaatioelokuvassa, ja hän esiintyy myös vuoden 2019 *[[Muumilaakso (animaatiosarja)|Muumilaakso]]*-sarjassa ruotsinkielisen Muumipeikon äänenä. Hän on juontanut Yle X3M:n aamuohjelmaa satiirisesti ja imitoiden. Strandberg oli yksi *[[Uuden Musiikin Kilpailu 2018|Uuden Musiikin Kilpailun 2018]]* juontajista. Strandberg on ollut kilpailijana *[[Putous]]*-viihdeohjelman 10., 11. ja 12.  tuotantokaudella sekä juontajana 13. kaudella. Strandberg voitti *[[Tanssii tähtien kanssa]]* -tv-ohjelman syksyllä 2019.

Strandberg valittiin vuoden 2013 Miss Drag Queeniksi ja vuoden 2022 positiivisimmaksi suomalaiseksi. Hän elää parisuhteessa miehen kanssa.

## Filmografia

### Televisiosarjat

### Elokuva

### Dubbaukset

## Lähteet
We Control

**We Control** on brittiläisen tuottajan Hyperin esikoisalbumi, joka julkaistiin vuonna 2006. Single ”We Control” esiintyy suositussa vuoden 2005 ajopelissä *[[Need for Speed: Most Wanted]]*, ja vuoden 2008 ajopelissä *[[Pure (videopeli)|Pure]]*. Single ”Ant Music” esiintyy vuoden 2006 *[[FIFA Street 2]]* -pelissä. 

## Kappaleet
# We Control (feat. MC Xander) – 3.21
# Twisted Emotion (feat. Leeroy Thornhill) – 3.53
# Ant Music (feat. Leeroy Thornhill) – 2.54
# This Is a Warning (feat. Wildchild) – 4.24
# Set Fire to Me (feat. Dirty Harry) – 4.21
# Dirty Mind (feat. Leeroy Thornhill) – 4.28
# Morning (feat. Leeroy Thornhill) – 3.54
# Never Stop (feat. Dirty Harry) – 3.29
# Cascade – 4.12
# Electro-Lude – 4.18

## Lähteet
Monsters (kappale)

**Monsters** on suomalaisen laulajan Saara Aallon kappale, jolla hän edusti Suomea vuoden 2018 Eurovision laulukilpailussa. Kappale valittiin edustuskappaleeksi maaliskuussa 2018 Uuden Musiikin Kilpailussa. Kappale sai UMK:ssa eniten ääniä sekä kansainvälisiltä raadeilta että yleisöäänestyksessä.

Aalto on kirjoittanut kappaleen loppuvuodesta 2017 yhdessä Linnea Debin, Joy Debin sekä Ki Fitzgeraldin kanssa. Joulukuussa 2021 kappaleen musiikkivideolla oli YouTubessa yli 4 miljoonaa näyttökertaa. Se oli Suomessa YouTuben katsotuin musiikkivideo vuonna 2018. Kappaletta on kuunneltu Spotifyssä yli 13 miljoonaa kertaa.

## Esiintyminen Euroviisuissa

Aalto kilpaili kappaleellaan Eurovision laulukilpailun ensimmäisessä semifinaalissa 8. toukokuuta 2018. Hän pääsi 19 kilpailijasta kymmenen parhaan joukossa 12. toukokuuta 2018 käytävään finaaliin. Aalto sijoittui semifinaalissa 10. sijalle saaden 108 pistettä ja finaalissa 25. sijalle saaden 46 pistettä.

*Monstersin* esitys oli Yleisradion suurin satsaus Euroviisuihin. Osana esitystä oli kookas lavaste-elementti, joka valmistettiin osittain Portugalissa sekä Ylen lavastamossa Helsingissä. Osana lavastetta oli särkynyt peili, johon kiinnitettynä Saara Aalto lauloi osan kappaleesta pää ylösalaisin.

Esityksen aikana Aallon kanssa lavalla oli kaksi tanssijaa, sveitsiläinen Yves Cueni sekä englantilainen Kane Horn. Siinä käytettiin myös kolmea taustalaulajaa: Heli Lyytikäinen ja Tuuli Ikonen olivat mukana koreografiassa sekä Teemu Roivainen, joka myös pyöritti lavasteen sisällä pyörivää koneistoa.

## Kappaleet

## Listasijoitukset

## Lähteet

## Aiheesta muualla
* Kappaleen musiikkivideo YouTubessa
* Saara Aallon esitys Uuden Musiikin Kilpailussa
Juan Miguel Echevarría

**Juan Miguel Echevarría** (s. 11. elokuuta 1998) on kuubalainen yleisurheilija, jonka päälaji on pituushyppy.

Echevarría oli neljäs alle 18-vuotiaiden MM-kilpailuissa 2015 tuloksella 769 ja viides alle 20-vuotiaiden MM-kilpailuissa 2016 tuloksella 778. Lontoon MM-kilpailuissa 2017 Echevarría karsiutui loppukilpailusta tuloksella 786.

Echevarría voitti kultaa Birminghamin MM-hallikilpailuissa 2018 tuloksella 846 ja Pan-Amerikan kisoissa Limassa 2019 tuloksella 827. Vuoden 2019 Dohan MM-kilpailuissa hän sai pronssia tuloksella 834.

Echevarría saavutti vuodelle 2021 siirretyissä Tokion olympialaisissa hopeaa tuloksella 841.

## Henkilökohtaiset ennätykset

### Ulkoradat

### Sisäradat

Echevarría on hypännyt tilastokelvottomassa myötätuulessa 883 (+2,1 m/s Tukholmassa 10. kesäkuuta 2018) ja 892 (+3,3 m/s Havannassa 10. maaliskuuta 2019)

## Lähteet
*
*
The Mighty

__NOTOC__
**The Mighty** on suomalaisen rockyhtye Boycottin viides studioalbumi, joka julkaistiin 20. lokakuuta 2017.

## Kappaleet
Kaikki kappaleet säveltänyt Tommi Läntinen sekä sanoittaneet Tommi ja Ilmari Läntinen, ellei toisin mainittu.

# 
# 
# 
# 
# 
# 
# 
# 
# 
# 
# 
# 

## Arvostelut
* Imperiumi: 9-/10
* Kaaoszine: 7+/10
* Soundi: 

## Lähteet

## Aiheesta muualla
* ''The Mighty'' discogs.com -sivustolla
G. W. Nyberg

**Gustaf Wilhelm Nyberg** (5. kesäkuuta 1874 – 8. maaliskuuta 1938) oli suomalainen rakennusmestari joka suunnitteli 1900-luvun alussa useita jugendtyylisiä asuinrakennuksia Helsinkiin. Nyberg valmistui rakennusmestariksi Helsingin teollisuuskoulun rakennusosastolta vuonna 1898. Hän teki konkurssin 1915. 

## Rakennuksia
* Pietarinkatu 7 – Neitsytpolku 8, Ullanlinna. 1905
* Eteläinen Makasiinikatu 5 – Fabianinkatu 13. 1906
* Kulmakatu 4a, Kruununhaka. 1906
* Liisankatu 11, Kruununhaka. 1906
* Asunto-osakeyhtiö Domus Bostadsaktiebolag, Tehtaankatu 16, Ullanlinna. 1907
* Kalevankatu 33, Kamppi. 1907
* Fredrikinkatu 49 – Eerikinkatu 16, Kamppi. 1908
* Uudenmaankatu 31, Kamppi. 1909
* Huvilakatu 10, Ullanlinna. 1910
* Huvilakatu 14, Ullanlinna. 1910
* Merimiehenkatu 10, Punavuori. 1910
* Ulriksborg, Pieni Roobertinkatu 4–6, Kaartinkaupunki. 1911
* Ullanlinnankatu 3, Kaartinkaupunki. 1910
* Centrum, Kasarmikatu 38, Kaartinkaupunki. 1910, Jarl Eklundin kanssa
* Ratakatu 11–13, Punavuori. 1912
* Fredrikinkatu 55, Kamppi. 1914
* Merimiehenkatu 23, Punavuori. 1914
* Punavuorenkatu 4, Punavuori. 1914 
* Sargrenin talon elokuvateatterisiipi, Raatihuoneenkatu 3, Hämeenlinna. 1925 

## Lähteet
Hyundai Motorsport

**Hyundai Motorsport GmbH** (HMSG) on Hyundain vuonna 2012 perustettu autourheiluosasto, joka kilpailee muun muassa Rallin MM-sarjassa.

## Historia

Hyundai on kilpaillut rallin MM-sarjassa kausilla 2000–2003 ja uudestaan kaudesta 2014 eteenpäin.

Talli voitti valmistajien mestaruuden kaudella 2019, jolloin Australian osakilpailu peruttiin. Talli voitti valmistajien mestaruuden myös seuraavana vuonna, jolloin koronapandemia aiheutti muuttuvia rajoituksia.

Hyundai Motorsport GmbH ilmoitti huhtikuussa 2022 uuden toimitusjohtajan olevan Sean Kim. Kim korvasi Scott Nohin, joka palasi Koreaan Hyundai Motor Companyn tehtäviin. Yhtiön päämaja sijaitsee Alzenaussa.

Kaudelle 2023 Cyril Abiteboul aloitti tallipäällikkönä. Abiteboul on aiemmin toiminut Formula 1 -sarjassa.
Rallin MM-sarjan kaudella 2023 tallissa ajavat Esapekka Lappi ja Thierry Neuville. Kolmannella autolla vuorottelivat Craig Breen ja Daniel Sordo.
Kesäkuussa 2023 ilmoitettiin, että Teemu Suninen ajaa kolmatta autoa Viron ja Suomen ralleissa Rally1-autolla Craig Breenin tilalla. Samalla Emil Lindholm liittyy tallin kuljettajien kehitysohjelmaan ja kilpailee Virossa ja Suomessa WRC2-luokassa.

Kaudella 2024 tallissa ajavat Ott Tänak ja Thierry Neuville. Esapekka Lappi ajaa kolmatta autoa osassa kauden kilpailuista ja keskittyy kehitystyöhön sekä tukemaan kahta muuta kuljettajaa mestaruustaistelussa. Kolmatta autoa ajavat myös Dani Sordo ja Andreas Mikkelsen. Joulukuussa 2023 ilmoitettiin, että Cyril Abiteboul on nimetty Hyundai Motorsportin toimitusjohtajaksi. Hän hoitaa myös tallipäällikön tehtävää ja Sean Kim astuu sivuun. Kaudella 2024 Thierry Neuville ajoi kuljettajien maailmanmestariksi. Kauden päättäneen Japanin rallin jälkeen tallille määrättiin sakko koska autojen tasauspyörästöjen kotelot eivät vastanneet luokittelupapereihin merkittyä.

Tänak ja Neuville jatkoivat tallissa kuljettajina kaudella 2025. Adrien Fourmaux liittyi talliin kaudelle 2025.

Kaudella 2026 tallissa ajavat Neuville ja Fourmaux kokonaisen kauden. Lisäksi kolmatta autoa ajavat Hayden Paddon, Esapekka Lappi ja Dani Sordo. Paddon on ajanut tallissa viimeksi kaudella 2018.

## Autot
Vuonna 2012 talli esitteli Hyundai i20 WRC -autoa, jolla se osallistui rallin MM-sarjaan kaudella 2014.

Nykyinen Rally1-luokan auto on Hyundai i20 N Rally1. Rally2-luokan Hyundai i20 N Rally2 teki debyyttinsä Ypresin rallissa vuonna 2021.

## Rallin MM-sarjan tulokset

*MM-rallikausi 2020 oli tavallista lyhyempi koronaviruspandemian takia.

## Henkilökunta
* David Whitehead (2000–2003)
* Nick Clipson (2000–2002)
* Graham Moore (2002–2003)
* Michel Nandan (2014–2018)
* Alain Penasse (2014–)
* Andrea Adamo (2019–2021)

## Lähteet

## Aiheesta muualla

*Juwra.com
Ruhnun majakka

**Ruhnun majakka** () pystytettiin vuonna 1877 Ruhnun saaren korkeimpaan kohtaan. Väitetään, että ruosteenpunaisen majakan olisi suunnitellut insinööri Gustave Eiffel. Todisteita asiasta kuitenkaan ei ole.

## Historia
Ensimmäinen maininta majakasta Ruhnun saarella on vuodelta 1646. Vuonna 1757 Haubjerre-kukkulalle tehtiin toinen, joka kuitenkin romahti. Vuonna 1860 rakennettiin saarelle puinen, katkaistun pyramidin muotoinen majakka, joka oli väritykseltään keltainen. Sen tilalle tilattiin uusi, jonka on vuonna 1875 valmistanut Le Havressa Ranskassa toiminut Forges et Chantiers de la Méditerranée -yhtiö. Sen osien saamiseksi pystyspaikalle rakennettiin kivetty tie dyynien yli. Se saatiin pystyyn vuonna 1877, ja se koostui keskiputkesta, joka oli niitattu levyistä ja neljästä niittaamalla tehdystä vinosta putkijalasta.

Majakka kärsi pahoja vaurioita, kun saksalaiset ensimmäisen maailmansodan aikana panostivat sen keskushuoneen dynamiitilla ja räjäyttivät, jolloin keskushuone ja lyhty vaurioituivat. Se korjattiin vasta vuosina 1936–1937.

## Kuvia

Tiedosto:2013 08 24 Tahvel Eiffel 1875 Ruhnu tuletornil aastast 1877.jpg|Valmistajan tyyppikilpi. 
Tiedosto:Ruhnu tuletorn 2005 suvi 2.jpg|Ruhnun majakka tornin juuresta katsottuna. 
Tiedosto:Ruhnu tuletorn 03.JPG|Ruhnun majakka alhaalta. 
Tiedosto:Ruhnu tuletorn 2005.jpg|Ruhnun majakan lyhtyhuone, jonka ympärillä on parveke. 
Tiedosto:Ruhnu tuletorni ülevaataja elamu.JPG|Ruhnun majakka.
Tiedosto:Ruhnu tuletorn 01.JPG|Ruhnun majakka.


## Lähteet

## Aiheesta muualla

*Navigatsioonimärgi 990, Ruhnu tuletorn andmed 
*Muinsuskaitseameti digiteeritud arhivaalid: Ruhnu tuletorn. Arhitektuurimälestise pass
*Saalane.ee: Ruhnu kaldal avanesid saladuslikud varemed
Japanin ralli 2007

**Japanin ralli 2007** (virallisesti **Rally Japan 2007**) oli Rallin MM-sarjan kauden 2007 14. osakilpailu, joka ajettiin 26.–28. lokakuuta. Rallin voitti Fordin Mikko Hirvonen. Toiseksi sijoittui Citroënin Daniel Sordo ja kolmanneksi Stobartin Henning Solberg.

## Tulokset

## Muuta
* Federico Villagran ja Katsuhiko Taguchin ensimmäiset pisteet.

## Lähteet

## Aiheesta muualla
Japanin ralli 2008

**Japanin ralli 2008** (virallisesti **Pioneer Carrozzeria Rally Japan 2008**) oli Rallin MM-sarjan kauden 2008 14. osakilpailu, joka ajettiin 31. lokakuuta.–2. marraskuuta. Rallin voitti Fordin Mikko Hirvonen. Toiseksi sijoittui Fordin Jari-Matti Latvala ja kolmanneksi Citroënin Sébastien Loeb, joka varmisti samalla viidennen peräkkäisen kuljettajien mestaruuden.

## Tulokset
Lähde: 

## Lähteet

## Aiheesta muualla
Auvo Karsikas

**Auvo Karsikas** (s. 11. maaliskuuta 1938 Kärsämäki) on suomalainen Uudessakaupungissa asuva filosofian maisteri, kasvatustieteen lisensiaatti, rehtori ja runoilija. Karsikas toimi Oriveden opiston rehtorina ja oli opettajana Turun, Tampereen ja Jyväskylän yliopistoissa. Hän aloitti kirjoittamisen jouduttuaan työkyvyttömyyseläkkeelle autokolarin seurauksena.

## Teoksia
* *Valtiovallan ja kansalais- ja työväenopistolaitoksen suhteet 1946-1979*. Tutkimuksia ja selvityksiä 18. Kansalais- ja työväenopistojen liitto, Helsinki 1984
* *Minne matka*. Aikuiskasvatuskustannus, Orivesi 1988
* *Unelmien ritari*. Aikuiskasvatuskustannus, Orivesi 1988
* *Ylpeän miehen itku*. Aikuiskasvatuskustannus, Orivesi 1988
* *Kuvat ja kuvantekijät : valtiovallan ja kansalaisopistolaitoksen suhteet vuosina 1898-1979 ja opistojen tehtäväkuvan muuttuminen vuosina 1946-1979*. Aikuiskasvatuskustannus, Orivesi 1990
* *Etsijän runoja*. A. Karsikas, Pyhämaa 1998
* *Pyhämaan uhrikirkon raamattukuvien uskonnollinen ja kirkkopoliittinen merkitys*. Pyhämaan seurakunta, Pyhämaa 1999
* *Rukousrunot*. Omakustanne 1999
* *Pyhämaan Luodon uhrikirkko : rakennus- ja kulttuurihistoriaa : raamatunkuvien uskonnollinen merkitys*. Pyhämaan seurakunta, Pyhämaa 2000
* *Shema, Israel! : kolmiyhteinen herra on yksi*. Omakustanne 2000
* *Tuulinen aika*. Rohtatuotanto, Laitila - Uusikaupunki 2004
* *Jumalakeskeisestä ihmiskeskeiseen : Pyhämaan uhrikirkon ja harmaakivikirkon historiaa suurin takautumin*. Rohtatuotanto, Laitila - Uusikaupunki 2005
* *Oma kieli* : runoja. Pelipeitto, Turku 2007
* *Aika Keuruulla*. Turbator, Turku 2008
* *Runot runoilijat*. Turbator, Turku 2012
* *Israelilainen Israel*. Turbator, Turku 2013
* *Kristityn Israel-ystävän mietelmiä*. Auvo Karsikas, Uusikaupunki 2016

## Lähteet
Hyundai i20 Coupe WRC

**Hyundai i20 Coupe WRC** (aiemmin nimellä **Hyundai New Generation i20 WRC**) on Hyundain ralliauto, joka teki debyyttinsä kauden 2017 MM-sarjan avanneessa Monte Carlon -rallissa.

Mallin seuraaja kaudella 2022 on Hyundai i20 N Rally1.

## Rallin MM-sarjan tulokset

## Aiheesta muualla
Naissaaren majakka

**Naissaaren majakka** () sijaitsee Suomenlahdella Naissaaren pohjoispäässä Virossa. 

## Historia
Vuonna 1788 Naissaarelle on rakennettiin molempiin päihin puiset majakat. Vuonna 1849 pohjoisen pään lahoavan majakan tilalle rakennettiin kalkkikivestä 38 metriä korkea sylinterin muotoinen majakka. Torni vahingoittui pahasti Krimin sodan aikana vuosina 1853–1856, ja sen vieressä olevat rakennukset poltettiin. Ne kuitenkin korjattiin ja rakennettiin uudestaan vuonna 1856. Toisen maailmansodan aikana neuvostoliittolaiset joukot tuhosivat majakan ja muut rakennukset vuonna 1941.

Sodan jälkeen pystytettiin korvaajaksi puusta rakennettu 38 metriä korkea torni, joka oli käytössä vuosina 1946–1960. Vuonna 1960 rakennettiin 45-metrinen teräsbetonista tehty kahdeksankulmainen majakka. Vuonna 1999 siihen tehtiin uusi lyhtyhuone. Valot automatisoitiin vuonna 2004. Majakan alaosa valkoinen ja yläosa on punainen.  

## Kuvia

Tiedosto:Naissaare tuletorn.jpg|Naissaaren majakka vuonna 2009. 
Tiedosto:Naissaare põhjatipp.jpg|Naissaaren pohjoinen puoli vuonna 2009.


## Lähteet

## Aiheesta muualla

*TTÜ EMERA Kuressaare Keskus: Naissaar (Nargö)
Janne Ferm

**Janne Ferm** (s. 29. elokuuta 1980) on suomalainen kartanlukija. Hän on toiminut pitkään Esapekka Lapin kartanlukijana.

## Ura
Fermin isä oli myös kartanlukija ja Janne aloitti myös rallissa. Ensimmäinen kilpailu oli Suomessa Länsirannikon ralli vuonna 2005, jonka jälkeen hän oli kartanlukijana kouralliselle muita kuljettajia. Vuonna 2009 hän ryhtyi Lapin kartanlukijaksi seuraavalle kaudelle. Kansallisen sarjan kilpailuista he siirtyivät Euroopan sarjaan ja WRC2-sarjaan.

Fermin ensimmäinen MM-ralli oli Suomen ralli vuonna 2011. Ensimmäisen MM-rallivoittonsa Ferm saavutti Lapin kanssa vuoden 2017 Suomen rallista.

Kaudella 2022 Ferm ja Lappi kilpailivat Toyota Gazoo Racing -tallissa. Kaudelle 2023 he siirtyivät Hyundai Motorsport -talliin.

Kaudella 2024 Chilen MM-rallissa Ferm ilmoitti lopettavansa kartanlukijana. Ferm toimi kartanlukijana 90:ssä MM-rallissa 14 vuoden aikana Lapin kanssa, yhteensä 147 rallissa. Ferm osallistuu vielä Rallylegend-tapahtumaan San Marinossa lokakuussa Heikki Kovalaisen kanssa.

## Lähteet

## Aiheesta muualla
*Ewrc-results.com
Powermonger

**Powermonger** (tyyliteltynä **PowerMonger**) on Bullfrog Productionsin kehittämä ja Electronic Artsin julkaisema strategiapeli, joka on julkaistu vuonna .

## Pelaaminen
Pelin perussuunnittelu ja konseptit vastaavat Bullfrogin edellisessä pelissä *[[Populous]]* käytettyjä, mutta sijoittaa ne sotapeliin. Pelaaja ohjaa sotaherraa 195 alueen läpi tavoitteena maailman valloitus.

## Vastaanotto
CU Amiga -lehti antoi pelille arvosanaksi 95&nbsp;% arvostelussaan.

Mikrobitin Niko Nirvi antoi pelin Amiga-versiolle 86 pistettä sadasta.

## Lähteet

## Aiheesta muualla
* 
*
Theme Park

**Theme Park** on Bullfrog Productionsin kehittämä ja Electronic Artsin julkaisema simulaatio- ja strategiapeli, joka on julkaistu vuonna .

## Pelaaminen
Pelaajan tehtävänä on rakentaa huvipuistoja ajelu kerrallaan houkutellakseen asiakkaita. Ajelujen ostamisen lisäksi pelaaja rakentaa kauppoja ja ravintoloita saadakseen asiakkailta lisää rahaa ja palkkaa huoltohenkilöitä ja siivoajia pitämään huvipuiston toiminnassa ja ajelut siistinä.

Jokaisella puiston vierailijalla on joukko ominaisuuksia kuten miten paljon rahaa hänellä on ja miten nälkäinen tai janoinen hän on. Yksi ominaisuus on pahoinvointitaso, jonka noustessa liikaa vierailija oksentaa jättäen maahan sotkun siivottavaksi. Vierailijan pahoinvointiin vaikuttaa kolme seikkaa: rajut ajelut, epäsiistin vessan lähellä olo sekä toisen hahmon oksennuksen lähellä olo. Ruuhkaisessa puistossa ja riittämättömällä määrällä henkilökuntaa seuraa ketjureaktio oksentamisesta.

## Vastaanotto
CU Amiga -lehti antoi pelille arvosanaksi 93% arvostelussaan.

## Lähteet

## Aiheesta muualla
* 
* 
*
Viirelaidin majakka

**Viirelaidin majakka** on Virossa Saarenmaan maakunnassa, Muhun kuntaan kuuluvalla Viirelaidin luodolla sijaitseva majakka. Se on rakennettu vuonna 1881. 

## Historia
Viirelaidin majakka sijaitsee Viirelaidin luodolla Muhun saaren kaakkoisrannikolla. Luoto on vanhalta nimeltään Paternoster (). Luoto on 81 hehtaaria pinta-alaltaan, ja se on Virtsun satamasta on 4,1 kilometrin päässä ja Kuivastun satamasta 3,9 kilometriä. Ensimmäinen navigointimerkki, joka oli punainen torni, rakennettiin luodolle vuonna 1836. Vuonna 1857 rakennettiin uusi torni, joka oli puuta. Koska puutorni tarvitsi usein huoltoa, Viirelaidin luodolle rakennettiin uusi torni metallista. Tornin, vartijan talon, saunan ja polttoainevaraston rakentaminen aloitettiin vuonna 1880, ja ne valmistuivat vuonna 1881.

Torni koostui kahdesta samankeskisestä metallisylinteristä, joiden sisällä oli kierreportaat. Ulkopuolella on kahdeksan uloketta, jotka tekevät siitä tukevamman ja joista lähtee tuet lyhtyhuoneen parvekkeelle. Majakka oli alun perin tummanharmaa ja lyhtyhuoneen katto oli punainen. Vuoteen 1938 asti torni oli maalattu puna-keltapystyraidalliseksi. Toisen maailmansodan aikana vuonna 1941 majakka ja sen vieressä olevat rakennukset kärsivät vakavia vaurioita: parveke ja lyhtyhuoneen katto romahtivat.

Sodan jälkeen tornin runkoa vahvistettiin betonilla ja uusi parveke sekä valolaitteet asennettiin. 1960-luvulla rakennettiin generaattorirakennus. Vuonna 1995 majakalla siirryttiin aurinko- ja tuulivoimaan, ja otettiin käyttöön automaattinen valaistus- ja valvontajärjestelmä. Vuonna 2001 tehtiin remontti ja asennettiin uusi lyhtyhuone, mutta valolaite pysyi samana. Torni on nykyisin maalattu punaiseksi. 

## Lähteet

## Aiheesta muualla

*TTÜ EMERA Kuressaare Keskus: Viirelaid (Paternoster)
Only Built 4 Cuban Linx...

__NOTOC__
**Only Built 4 Cuban Linx...** on yhdysvaltalaisen rap-artisti Raekwonin ensimmäinen sooloalbumi, joka julkaistiin elokuussa 1995. *Only Built 4 Cuban Linx...* nousi Billboard 200-listalla neljännelle sijalle. Levyä pidetään merkittävänä mafioso rap -albumina.

## Kappaleet
# 
# 
# 
# 
# 
# 
# 
# 
# 
# 
# 
# 
# 
# 
# 
# 

# 

## Arvostelut
* AllMusic: 
* Entertainment Weekly: A–

## Lähteet
Delphine Software

**Delphine Software International** oli ranskalainen videopelien kehittäjä, joka oli toiminnassa vuodesta 1988 vuoteen 2004.

## Pelit
Tunnettuja pelejä:
* *[[Future Wars]]* (1989)
* *[[Operation Stealth]]* (1990)
* *[[Another World (videopeli)|Another World]]* (1991)
* *[[Cruise for a Corpse]]* (1991)
* *[[Flashback (videopeli)|Flashback]]* (1992)
* *[[Fade to Black (videopeli)|Fade to Black]]* (1995)

## Aiheesta muualla
* Profiili MobyGamesissä
Aidi Vallik

**Aidi Vallik**, kirjailijanimi *Ats* (s. 11. toukokuuta 1971 Viro) on virolainen kirjailija ja toimittaja. Ensimmäiset runokokoelmat Vallik kirjoitti nimimerkillä Ats, mutta siirtyi teoksesta *Ristsõna* lähtien käyttämään omaa nimeään. 

Vallik on opiskellut Tarton yliopistossa viron kieltä ja kirjallisuutta. Syksyllä 1996 hän aloitti opettajana Haapsalussa Wiedemannin lukiossa. 2004 hän aloitti vapaana kirjailijana ja on kirjoittanut runoja, proosaa ja satukirjoja. Vallik siirtyi runoista proosaan vuonna 2000, jolloin hän voitti nuortenkirjakilpailun teoksella joka sai nimen *Kuidas elad, Ann?* (2001). Kirja sai jatkoa nimellä *Mis teha, Ann?* (2002). Trilogia syntyi, kun hän julkaisi kolmannen Ann-kirjan *Mis sinuga juhtus, Ann?* (2007).

Vallikin lasten- ja nuortenkirjat ovat saaneet lukuisia palkintoja, muun muassa Karl Eduard Söödin lastenrunopalkinnon 2011 ja 2017 sekä Julius Oron lastenkirjapalkinnon 2011.

## Teokset
### Suomennetut teokset
* * Ei mikään kiltti tyttö* (*Kuidas elad, Ann?*), suomentanut Varja Arola. Otava, 2002.  Sarja: Voltti
* *Pelkkää vedätystä* (*Mis teha, Ann?*), suomentanut Varja Arola. Otava, 2004.  Sarja: Voltti.
 
### Muu tuotanto
#### Nuortenkirjat
* 2001 *Kuidas elad, Ann?*
* 2002 *Mis teha, Ann?*
* 2007 *Mis sinuga juhtus, Ann?*

#### Lastenkirjat
* 2005 *Koletise lugu*
* 2006 *Narkohollo ehk Florose vabastamine*
* 2006 *Unekoer*
* 2007 lasteluulekogu *Tirtsti ja turtsti*
* 2008 *Ilmaveski terakesed*
* 2008 *Pints ja Tutsik I raamat*
* 2009 *Pints ja Tutsik II raamat*
* 2010 lasteluulekogu *Mina, kana, lehm ja kratt*
* 2010 *Minu jalad*
* 2010 *Mannikese lugu*
* 2013 *Roosi ja emme* 
* 2014 *Lumehelbe töö*
* 2015 *Laste oma Eesti*
* 2015 *Paremad palad*
* 2016 lasteluulekogu *Imelised inimesed*

#### Runokokoelmat
* 1990 *Ärge pange tähele* nimimerkillä Ats
* 1995 *Videvikus lepatriinulend* nimimerkillä Ats
* 1998 *Mina ja Käthe Kollwitz* nimimerkillä Ats
* 2001 *Ristsõna* (omalla nimellä)

#### Näytelmät
* 2005 *Bürgermeister tuleb Brüsselist*
* 2006 yhteistyössä Sven Heibergin lavastukseen *Kuidas elad… Ann?!*
* 2009 lastennäytelmä *Kuri tädi*
* 2009 lastennäytelmä *Mida juhtub mängumaal*
* 2009 lastennäytelmä *Tulnukatüng*
* 2009 lastennäytelmä *Loomade keel*
* 2010 *Jäljed promenaadil*
* 2010 nuorisomusikaali *Kinni läete teie!*, libretto
* 2013 lastennäytelmä *Notsu jõulud*
* 2016 näytelmä *Kalevipoeg ehk Kuninga kroonikad*
* 2017 näytelmä *Kõik normaalsed inimesed*, muut tekijät Piret Jaaks ja Tamur Tohver

#### Antologioissa
* 2006 "Hääd ööd! Emade õhtujutte"
* 2007 "Eesti jõulumuinasjutte. Kuu ja tähed kuusepuul"
* 2008 Sirje Kaasikin nuottikokoelma "Lauluhääl" (laulunsanoja)

#### Kuunnemat
* 2002 Kuuldemäng *Mis teha, Ann?*
* 2005 Kuuldemäng noortele *np3*

#### Elokuvakäsikirjoitus
* 2007 *[[Kuhu põgenevad hinged]]*

## Lähteet
Kristiina Kumpula

**Irene Kristiina Kumpula** (s. 4. joulukuuta 1955 Suomussalmi) toimi aiemmin Suomen Punaisen Ristin pääsihteerinä.

Kristiina Kumpula syntyi työnjohtaja Eelis Kumpulan ja ompelija Helvi Ylileppäsen perheeseen. Hänen puolisonsa vuodesta 1982 on professori Hannu Nieminen. Kumpula valmistui hallintotieteiden maisteriksi Tampereen yliopistosta 1986. Suomen Akatemian tutkimusapulaisena hän toimi 1983–1985 ja Suomen Punaisessa Ristissä kansainvälisyyskasvatussihteerinä 1987–1995, pakolais- ja maahanmuuttotyön suunnittelijana 1995–1997, järjestöpäällikkönä 1997–2000 ja ohjelmajohtajana 2000–2003. Järjestön pääsihteeri hänestä tuli vuonna 2004. Kumpula on toiminut myös muun muassa rikosuhripäivystyksen johtokunnan puheenjohtajana.

Kumpulan seuraajaksi Suomen Punaisen Ristin pääsihteeriksi on valittu Eero Rämö, joka aloitti tehtävässä 1. lokakuuta 2023.  

## Lähteet
La forza

**La forza** on virolaisen oopperalaulajan Elina Netšajevan italiankielinen oopperapopkappale. Hän voitti kappaleella vuoden 2018 Eesti Laul -kilpailun ja edusti näin Viroa vuoden 2018 Eurovision laulukilpailussa, Lissabonissa.

Kappaleen ovat säveltäneet Mihkel Mattisen sekä Timo Vendt ja sanoittaneet Ksenia Kutšukova sekä Netšajeva itse.

Kappale kilpaili Euroviisujen finaalissa, jossa se sai 245 pistettä ja saavutti sijan 8.

## Lähteet
Työtönjärvi

**Työtönjärvi**  on Pirkanmaalla Ylöjärvellä Kurun lähellä sijaitseva järvi.

## Vesistösuhteet
Järvi sijaitsee Kokemäenjoen vesistössä (vesistöaluetunnus 35) Näsijärven–Ruoveden alueen (35.3) Keihäsjoen valuma-alue (Kuru)ella (35.35), jonka Työtönjoen–Pitkäjärven alueeseen (35.352) järvi kuuluu. Järven vedenpinnan korkeus on 114,0 metriä mpy.

Työtönjärven tulojoessa on paljon koskia ja siinä on mutkitteleva alajuoksun osuus, joka kiertää Talvinevan. Metsätaloudelle oli tarpeellista kaivaa Porraskosken jälkeen uittokanava Työtönjärven ohi niin, että tukit voitiin uittaa suoraan Työtönjokeen . Työtönjärveen on johdettu kaksi metsäojaa, joiden merkitys on vähäinen. Järvi on joen läpivirtausjärvi huolimatta siitä, että joen vesi on jaettu myös uittokanavalle. Veden laskennallinen viipymä järvessä on vain 15 vuorokautta. Tämän mukaan vesi vaihtuu järvessä 24 kertaa vuodessa. Työtönjärveen ei laske suoraan muita järviä.

Järven laskujoki on Työtönjoki, joka virtaa Lamminlammin läpi ja laskee Keihäsjärveen Kurussa, ja joka vuorostaan laskee Näsijärven Vankaveden Kurunlahteen.

## Maantietoa
Järven pinta-ala on 30 hehtaaria. Se on 1,5 kilometriä pitkä ja 500 metriä leveä. Järvi on kapea ja eräät sen rannoista ovat melko jyrkkiä. Tällaiset rantaan viettävät rinteet on eteläpuolella sijaitsevalla Mörtinvuorella, jonka huippu kohoaa 50 metriä järven vedenpinnan yläpuolelle. Järvellä on kartan mukaan yksi kallioinen saari järven koillisrannan tuntumassa. Saari on 50 metriä pitkä.

Järven rantaviivan pituus on 5,4 kilometriä. Se rannat ovat metsämaata paitsi luoteisrannassa, missä peltopalstat päättyvät rantasuohon. Järven asutus muodostuu neljästä entisestä ja yhdestä toimivasta maatilasta. Rannoille on myös rakennettu yli 10 vapaa-ajan asuntoa. Niille tulee tiet seututieltä 332 tai kantatieltä 65 haarautuvilta teiltä.

## Historiaa
Vuoden 1958 peruskartassa sijaitsi järven ympäristössä viisi toimivaa maatilaa, joiden pellot sijaitsivat eri puolilla järveä ja ne ulottuivat siellä rantaan asti. Maatilojen viljelyssä ei tapahtunut muutoksia vuosien 1958–1992 aikana. Rannoille rakennettiin tänä aikana vain kaksi vapaa-ajan asuntoa.

## Luontoarvot
Järven vedenlaatua on tutkittu viitenä vuonna ja viimeksi vuonna 2009. Vedenväri on tumman ruskeaa ja vesi hieman sameaa. Tumma väri johtuu korkeasta humuspitoisuudesta, joka johtuu valuma-alueen metsä- ja suovaltaisuudesta. Humuksen määrä vedessä aiheuttaa myös happamoitumista. Järven puskurikyky happamoitumista vastaan ei pysty estämään happamuustason laskua arvon pH 5,0 tasolle. Näin happamassa vedessä tulevat toimeen ja lisääntyvät vain eräät eliöt. Järven vedessä on ravinteita niin paljon, että se luokitellaan lievästi rehevöityneiden järvien luokkaan. Kun järvi on lämpötilakerrostunut, jää syvänteeseen vettä, joka ei joen virtauksesta huolimatta vaihdu. Tällöin on havaittu happipitoisuuksissa selvää laskua tai happikatoa. Tämä käynnistää sisäisen kuormituksen, joka nostaa fosforipitoisuudet järvessä kesän arvoja suuremmiksi. Järvi soveltuu virkistyskäyttöön välttäväksi.

## Lähteet
Elina Netšajeva

**Elina Netšajeva** (s. 10. marraskuuta 1991 Tallinna),  tunnettu kansainvälisesti myös nimellä **Elina Nechayeva**, on virolainen koloratuurisopraano. Hän voitti *[[La forza]]* -kappaleella vuoden 2018 Eesti Laul -kilpailun ja edusti näin Viroa vuoden 2018 Eurovision laulukilpailussa, Lissabonissa.

Netšajeva valmistui Tallinnan ranskalaisesta lyseosta vuonna 2011, opiskeli laulua Tallinnan taideinstituutissa vuosina 2011–2014 ja valmistui vuonna 2016 Viron musiikki- ja teatteriakatemiasta klassisen laulun maisteriksi.

Netšajeva on osallistunut kahdesti *[[Eesti otsib superstaari]]* -laulukilpailuun, ja sijoittui *Klassikatähed 2014* -kilpailussa kolmen parhaan joukkoon. Hän oli yksi vuoden 2017 Eesti Laul -kilpailun semifinaalien juontajista.

## Lähteet